### | | | | --- | --- | | | | | --- | | **Byråd** 26. marts 2019 Sagsnr. 710-2018-10927 Dok.nr. 710-2019-61180 Johannes Holm | | 40.                 Anlægsbevilling - [adresse] i [adresse] - Åbent

###

|  |  |
| --- | --- |
| Tidl. politisk behandling | BY, 29.05.18, pkt. 87, KF-U, 07.11.18, pkt. 103 |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til etablering af et
fitness/crossfit-anlæg i [adresse] og godkende anlægsbevilling på 0,5 mio. kr.
hertil. Byrådet har afsat 1 mio. kr. årligt i 2018 og 2019 til etablering af
fitness-/crossfitbaner i [adresse], Hinnerup, Hadsten og Hammel. Byrådet godkendte
29. maj 2018 bevillingen til fitness-/crossfit-anlæggene i Hammel og Hinnerup
samt projektet i Hammel. Kultur- og Fritidsudvalget godkendte 7. november 2018
indholdet i anlægget i Hinnerup.

En brugergruppe bestående af repræsentanter fra [adresse]
Kultur og Idrætscenter (SKIC), Præstemarkskolen, [adresse] og [adresse]
Gymnastikforening ([adresse]) har afdækket ønskerne til et fælles anlæg i
[adresse]. På baggrund af brugergruppens ønsker, er der indhentet
projektforslag fra Kompan og A-Sport. Brugergruppen har efterfølgende i enighed
peget på forslaget fra A-Sport.

Det foreslåede fitness/crossfit-anlæg fra A-Sport indeholder
en vifte af styrke- og fitnessmuligheder henvendt til forskellige målgrupper.
Anlægget indeholder en 30x 30 meter beachbane, som kan bruges til at afholde
stævner. Såfremt det vurderes, at beachbanen skal drænes, er det aftalt med
brugergruppen, at udgiften afholdes af SKIC. Udgiften har A-Sport vurderet til
at udgøre ca. 39.000 kr. eks. moms, som ligger ud over budgettet på 500.000 kr.

Funktionalitet og placering fremgår af ’Projektforslaget fitness-/crossfit-anlæg
i [adresse], der er vedlagt som bilag. Projektforslaget minder om cross- og
fitness-anlægget i Hammel. Begge anlæg indeholder en beachbane i størrelsen
30x30 meter. Selve fitnessanlægget er dog mindre i [adresse] grundet Hammel
Gymnastiskforenings medfinansiering på 200.000 kr.

Præstemarkskolen har i forvejen
udarbejdet et helhedsprojekt for udearealerne til skolens mellemtrin. En mindre
del af projektet, som indeholder et klatre/legestativ er udført indenfor
skolens nuværende økonomi. Stativet er tænkt ind i projektoplægget omkring
cross-/fitnessredskaber og anlæggene adskiller sig fra hinanden ved at henvende
sig til forskellige aldersgrupper.

**VURDERING**

Teknik og Kultur vurderer, at
projektforslaget fra A-Sport lever op til intentionerne om tilgængelighed og
indhold. Fitness/crossfit-anlægget forventes at appellere til en bred vifte af
brugere. Det er Favrskov Kommune, der står
for etablering af anlægget og den efterfølgende drift.

**ØKONOMI**

Der er i alt afsat 2 mio. kr. i
2018 og 2019 til etableringen af fitness/crossfit-anlæggene, svarende til 0,5
mio. kr. til hvert anlæg i henholdsvis Hammel, Hinnerup, [adresse] og Hadsten.
Ligeledes er det afsat 10.000 kr. årligt pr. anlæg til vedligehold. Sagen er en udmøntning af anlægsprojektet A-606ny
i budget 2018-21.

**INDDRAGELSE**

Der er afholdt møder med
repræsentanter fra [adresse], Præstemarkskolen, [adresse] og SKIC med
henblik på tilpasning af projektet, således at projektet i størst muligt omfang
svarer til brugergruppens ønsker indenfor den økonomiske ramme på 0,5 mio. kr.

**INDSTILLING**

Direktøren for Teknik og Kultur indstiller til Byrådet:

1.
At forslaget til fitness/crossfit-anlæg ved [adresse] og Idrætscenter og Præstemarkskolen
godkendes.

2.
At der godkendes en anlægsbevilling på
0,5 mio. kr. til etablering af fitness/crossfit-anlæg i [adresse] finansieret af
det afsatte rådighedsbeløb på 1 mio. kr. i 2019.

**BESLUTNING**

***Kultur- og Fritidsudvalget, 6. marts 2019:***

Fraværende:Nanna Jakobsen

Ad. 1: Indstilles godkendt.

Ad. 2: Indstilles godkendt.

***Økonomiudvalget, 19. marts 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Projektforslag fitness-/crossfit-anlæg i [adresse] | 710-2019-19393 |